Et internetist ostmine Eestis on väga madal, ei tule vist kellelegi üllatusena. Kuid nüüd on e-kaubandusel veel üks suur vaenlane - tarbijakaitse. Vahendeid valimata üritatakse e-kaubandusele kriips peale tõmmata. Vähemalt nii võiks arvata lugedes artiklit "Tarbijakaitsjad tahaksid internetipoodidele tagatisrahasüsteemi" ja nähes kampaaniat "Šoppasid end internetis paljaks?". Viimane on küll harival eesmärgil, kui lugeda veebilehte, aga kampaania lahendus on küll selline, mis tekitab vastakaid arvamusi. Plakatil on paljas neiu kurvalt seismas, olete ehk näinud?